钦定古今图书集成/明伦汇编/氏族典/第407卷 > 《廖用贤尚友录》 > 许历
## 钦定古今图书集成/明伦汇编/氏族典/第407卷 > 《廖用贤尚友录》 > 许历

按《史记赵奢传》：秦伐韩，军于阏与，王令赵奢将救之，
去邯郸三十里，而令军中曰：“有以军事谏者死，秦闲
来。”赵奢善食而遣之。已遣秦闲，乃卷甲趋阏与。秦人
闻之，悉甲而至。军士许历请以军事谏曰：“秦人不意
赵师至此，其来气盛，将军必厚集其阵以待之，不然
必败。”赵奢曰：“请受令。”许历曰：“请就𫓧质之诛。”赵奢曰：
“胥后令”既战，许历复请谏曰：“先据北山上者胜。”赵奢
许诺，即发万人趋之，大破秦军，解阏与之围，归赵惠
文王，以历为国尉。